
Kasvatusraskustega õpilaste klasside
moodustamine Narva Soldino Gümnaasiumis
1. Asjaolud ja menetluse käik

Narva Linnavalitsuse Kultuuriosakonda laekus 09.09.2009. a Narva Soldino Gümnaasiumi taotlus nr 278 kasvatusraskustega lastele 2 klassi avamise kohta koos õppenõukogu otsuse väljavõttega.

Eespool mainitud klassi moodustamise tingimusi ja korda reguleerib haridus- ja teadusministri 30.06.2004. a määrus nr 38. Määrusega sätestatu on täidetud Narva Soldino Gümnaasiumi baasil kasvatusraskustega klasside moodustamisel, sh klassi täituvuse ülemine piirnorm, õppimiseks tingimuste loomine, sellesse klassi vastuvõtu kriteeriumid.
2. Õiguslikud alused

Vastavalt põhikooli- ja gümnaasiumiseaduse §15 lõikele 1 moodustab vajadusel valla- või linnavalitsus koolis eraldi klasse põhiharidust omandavatele kasvatusraskustega õpilastele alates teisest kooliastmest.

3. Otsus

Moodustada 2009/2010 õppeaastaks Narva Soldino Gümnaasiumi kasvatusraskustega õpilaste 2 klassi – 7.D ja 9.C.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Käesolev korraldus rakendub alates 01.09.2009. a.
4.3 Käesolev korraldus jõustub seadusega sätestatud korras.

